
Text rozhodnutia
Súd: Krajský súd Košice Spisová značka: 7S/102/2013 Identifikačné číslo súdneho spisu: 7013200734 Dátum vydania rozhodnutia: 15. 01. 2014 Meno a priezvisko sudcu, VSÚ: JUDr. Jozef Kuruc ECLI: ECLI:SK:KSKE:2014:7013200734.2 Uznesenie Krajský súd v Košiciach v právnej veci žalobcu Centrum ekologických informácií, Suché Mýto č. 19, Bratislava, zast. Bardač s.r.o., advokátska kancelária, Búdková č. 4, Bratislava, proti žalovanému Mestská časť Košice - Ťahanovce, Ťahanovská č. 28, Košice, v konaní o preskúmanie zákonnosti fiktívneho rozhodnutia správneho orgánu takto r o z h o d o l : Konanie z a s t a v u j e. Žiaden z účastníkov n e m á právo na náhradu trov konania. o d ô v o d n e n i e : Žalobou zo dňa 31.05.2013 sa žalobca domáhal preskúmania zákonnosti fiktívneho rozhodnutia žalovaného, ako aj prvostupňového fiktívneho rozhodnutia, ktorým bol žalobcovi odmietnutý prístup k informáciám požadovaným žalobcom. Žalobca listom zo dňa 03.10.2013 vzal žalobu na preskúmanie napadnutého rozhodnutia žalovaného späť. Podľa ustanovenia § 250h ods. 2 O.s.p. môže žalobca až do rozhodnutia súdu vziať žalobu späť. Podľa ustanovenia § 250d ods. 3 O.s.p. súd uznesením konanie zastaví, ak bola žaloba vzatá späť. Pretože žalobca vzal žalobu späť, bolo podľa citovaných ustanovení O.s.p. potrebné konanie zastaviť. Rozhodnutie o trovách konania sa opiera o ustanovenie § 146 ods. 1 písm. c) O.s.p. použité v spojitosti s ustanovením § 246c O.s.p. Vo veci senát rozhodol pomerom hlasov 3:0. Poučenie: Proti tomuto uzneseniu je prípustné odvolanie do 15 dní odo dňa jeho doručenia na Najvyšší súd SR v Bratislave prostredníctvom Krajského súdu v Košiciach, a to písomne v dvoch vyhotoveniach. V odvolaní sa má popri všeobecných náležitostiach (§ 42 ods.3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

Zdroj: KAUZIS.SK – https://www.kauzis.sk/judikatura/r/ECLI:SK:KSKE:2014:7013200734.2 (dáta aktuálne k 9. 11. 2026). Záväzné je znenie zverejnené súdom.




